b'\n_START_ARTICLE_\nTikkakoski\n_START_SECTION_\nAluejako ja asukasluku\n_START_PARAGRAPH_\nKuntien osa-aluetilastoissa Tikkakoski ja sen l\xc3\xa4hiymp\xc3\xa4rist\xc3\xb6 kuuluvat Tikkakoski-Nyr\xc3\xb6l\xc3\xa4-nimiseen suuralueeseen. Suuralue jakautuu edelleen Tikkakosken ja Nyr\xc3\xb6l\xc3\xa4n tilastoalueisiin. Nyr\xc3\xb6l\xc3\xa4n tilastoalue koostuu samannimisest\xc3\xa4 pienalueesta, mutta Tikkakosken tilastoalue jakaantuu nelj\xc3\xa4\xc3\xa4n pienalueeseen (Luonetj\xc3\xa4rvi, Kuikka, Tikkakosken keskusta ja Liinalampi). Jyv\xc3\xa4skyl\xc3\xa4n kaupunginosajaotuksessa Tikkakoski muodostaa kaksi kaupunginosaa: 61. kaupunginosan (Tikka-Mannila) ja 62. kaupunginosan (Tikkakoski). Tikkakoski-Nyyr\xc3\xb6l\xc3\xa4n suuralueen, 61. ja 62. kaupunginosien ja Tikkakosken postinumeroalueen 41160 rajat poikkeavat huomattavasti toisistaan. Tikkakosken taajaman rajat esimerkiksi vuodelta 2009 l\xc3\xb6ytyv\xc3\xa4t Lounaispaikka-palvelusta._NEWLINE_1960-luvulla suunniteltiin, ett\xc3\xa4 Tikkakoski l\xc3\xa4hiymp\xc3\xa4rist\xc3\xb6ineen, Laukaan Vehni\xc3\xa4 ja Uuraisten kunta olisi yhdistetty Tikkakoski-nimiseksi uudeksi kunnaksi._NEWLINE_Tikkakosken taajaman v\xc3\xa4kiluku on 4\xc2\xa0310 henkil\xc3\xb6\xc3\xa4 (31.12.2011). Tikkakoski-Nyr\xc3\xb6l\xc3\xa4n suuralueen v\xc3\xa4kiluku on puolestaan 5\xc2\xa0287 henke\xc3\xa4 (31.12.2007), josta Tikkakosken keskustan pienalueella asuu 2\xc2\xa0321 henke\xc3\xa4 (31.12.2007).\n_START_SECTION_\nMuuta\n_START_PARAGRAPH_\nTikkakoskella toimivia urheiluseuroja ovat muun muassa Tikkakosken Tikka ja Tikkakosken voimistelu- ja liikuntaseura TiVoLi, sek\xc3\xa4 salibandyyn ja lentopalloon erikoistunut Tikkakosken Pallo (TiPa). Paikkakunnalla j\xc3\xa4rjestet\xc3\xa4\xc3\xa4n vuosittain elokuussa Tikkakosken Tohinat -yleis\xc3\xb6tapahtuma, jossa mm. valitaan vuoden tikkakoskelainen ja tikkakosketar. Vuoden 2011 Tohinoiden yhteydss\xc3\xa4 perustettiin my\xc3\xb6s kyl\xc3\xa4yhdistys Kehittyv\xc3\xa4 Tikkakoski ry._NEWLINE_Tikkakoskella on evankelisluterilaisen Jyv\xc3\xa4skyl\xc3\xa4n seurakunnan kirkko, kappeli Sarpatin leirikeskuksessa ja Tikkakosken helluntaiseurakunnan temppeli._NEWLINE_TiVoLi-seura tarjoaa monipuolista liikuntaa kaiken ik\xc3\xa4isille._NEWLINE_Kemmuru-b\xc3\xa4ndist\xc3\xa4 tuttu Aksim on kotoisin Tikkakoskelta.'